b'\n_START_ARTICLE_\nToni Laaksonen (juontaja)\n_START_PARAGRAPH_\nToni Kristian Laaksonen on suomalainen radiotuottaja ja -juontaja. H\xc3\xa4n juontaa Radio Suomessa Toni Laaksosen Lauantaitanssit -ohjelmaa. Aiemmin h\xc3\xa4n ty\xc3\xb6skenteli YleX-kanavalla mm. Poikelus ja H\xc3\xa4t\xc3\xb6nen-ohjelman tuottajana. Aiemmin h\xc3\xa4n on juontanut kanavalla mm. Uuden musiikin iltavuoroa, YleX Jatkoja ja YleX Toiveet-ohjelmaa. Laaksonen sijoittui viidenneksi vuoden 2011 karaoken MM-kilpailuissa Irlannissa. Vuonna 2018 h\xc3\xa4n voitti karaoken maailmanmestaruuden Champions-kategoriassa Helsingin Apollossa k\xc3\xa4ydyiss\xc3\xa4 kisoissa. Vuonna 2014 Laaksonen osallistui The Voice of Finlandin kolmannelle tuotantokaudelle. H\xc3\xa4n p\xc3\xa4\xc3\xa4si jatkoon \xc3\x84\xc3\xa4ni ratkaisee -kierrokselta sek\xc3\xa4 voitti ensimm\xc3\xa4isen kaksintaisteluvaiheen. Laaksonen putosi jatkosta knock out -kierroksella, ennen livel\xc3\xa4hetysten alkamista.'